CELEX: 32016D1988
Language: et
Date: 2016-11-08 00:00:00
Title: Nõukogu rakendusotsus (EL) 2016/1988, 8. november 2016, millega muudetakse rakendusotsust 2013/678/EL, millega Itaalia Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 285

15.11.2016   
            
            
               ET
            
            
               Euroopa Liidu Teataja
            
            
               L 306/11
            
         NÕUKOGU RAKENDUSOTSUS (EL) 2016/1988,
   8. november 2016,
   millega muudetakse rakendusotsust 2013/678/EL, millega Itaalia Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 285
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 28. novembri 2006. aasta direktiivi 2006/112/EÜ, (1) mis käsitleb ühist käibemaksusüsteemi, eriti selle artiklit 395,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu otsusega 2008/737/EÜ (2) lubati Itaalial kuni 31. detsembrini 2010 kohaldada erandmeetmena käibemaksuvabastust maksukohustuslaste suhtes, kelle aastakäive ei ületa 30 000 eurot („erandmeede“). Seejärel pikendati erandmeetme kohaldamisaega nõukogu rakendusotsusega 2010/688/EL (3)31. detsembrini 2013 ja nõukogu rakendusotsusega 2013/678/EL (4)31. detsembrini 2016, millega lisaks tõsteti aastakäibe piirmäära, mille puhul võib käibemaksust vabastada, 65 000 euroni.
            
         
               (2)
            
            
               Kirjas, mis registreeriti komisjonis 5. aprillil 2016, taotles Itaalia luba pikendada erandmeetme kohaldamisaega.
            
         
               (3)
            
            
               Kooskõlas direktiivi 2006/112/EÜ artikli 395 lõike 2 teise lõiguga teavitas komisjon 21. juuni 2016. aasta kirjaga teisi liikmesriike Itaalia taotlusest. Komisjon teatas 22. juuni 2016. aasta kirjaga Itaaliale, et tal on taotluse hindamiseks kogu vajalik teave.
            
         
               (4)
            
            
               Direktiivi 2006/112/EÜ artikli 285 kohaselt võivad liikmesriigid, kes ei ole kasutanud nõukogu teise direktiivi 67/228/EMÜ (5) artiklis 14 sätestatud võimalust, anda maksuvabastuse maksukohustuslastele, kelle aastakäive ei ületa 5 000 eurot. Erandmeetmega tehakse erand artiklist 285 üksnes sel määral, kuivõrd aastakäibe ülempiir ületab 5 000 eurot.
            
         
               (5)
            
            
               Erandmeede vastab komisjoni 25. juuni 2008. aasta teatise „„Kõigepealt mõtle väikestele“ – Euroopa väikeettevõtlusalgatus „Small Business Act““ eesmärkidele.
            
         
               (6)
            
            
               Kuna erandmeede on vähendanud nende väiksemate ettevõtete käibemaksukohustusi, kes ei ole valinud direktiivi 2006/112/EÜ artikli 290 kohaselt tavapärast maksukorda, tuleks Itaalial lubada jätkata erandmeetme kohaldamist veel ühe piiratud ajavahemiku jooksul. Maksukohustuslastel peaks endiselt olema võimalik vabalt valida tavapärane käibemaksukord.
            
         
               (7)
            
            
               Erandmeede peaks olema tähtajaline, et oleks võimalik hinnata selle jätkuvat asjakohasust ja tõhusust. Lisaks vaadatakse läbi direktiivi 2006/112/EÜ artiklid 281–294, mis käsitlevad väikeste ettevõtjate suhtes kohaldatavat erikorda. Erandmeede peaks seetõttu sisaldama ka aegumisklauslit.
            
         
               (8)
            
            
               Itaalia esitatud teabe kohaselt ei avalda erandmeede olulist mõju lõplikus tarbimisetapis kogutava maksutulu summale.
            
         
               (9)
            
            
               Erandmeetme kohaldamine ei mõjuta käibemaksust tulenevaid liidu omavahendeid.
            
         
               (10)
            
            
               Rakendusotsust 2013/678/EL tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2013/678/EL artikkel 2 asendatakse järgmisega:
   
      „Artikkel 2
      Käesolev otsus jõustub selle teatavakstegemise päeval.
      Otsust kohaldatakse kuni kuupäevani, mil jõustub direktiiv, millega muudetakse direktiivi 2006/112/EÜ artikleid 281–294, mis käsitlevad väikeste ettevõtjate suhtes kohaldatavat erikorda, või kuni 31. detsembrini 2019, olenevalt sellest, kumb kuupäev on varasem.“
   
   Artikkel 2
   Käesolev otsus on adresseeritud Itaalia Vabariigile.
   
      Brüssel, 8. november 2016
      
         
            Nõukogu nimel
         
         
            eesistuja
         
         P. KAŽIMÍR
      
   
   
      (1)  ELT L 347, 11.12.2006, lk 1.
   
      (2)  Nõukogu 15. septembri 2008. aasta otsus 2008/737/EÜ, mille kohaselt lubatakse Itaalia Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285 (ELT L 249, 18.9.2008, lk 13).
   
      (3)  Nõukogu 15. oktoobri 2010. aasta rakendusotsus 2010/688/EL, mille kohaselt lubatakse Itaalia Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 285 (ELT L 294, 12.11.2010, lk 12).
   
      (4)  Nõukogu 15. novembri 2013. aasta rakendusotsus 2013/678/EL, millega Itaalia Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 316, 27.11.2013, lk 35).
   
      (5)  Nõukogu 11. aprilli 1967. aasta teise direktiiv 67/228/EMÜ käibemakse käsitlevate liikmesriikide õigusaktide ühtlustamise kohta – ühise käibemaksusüsteemi struktuur ja kohaldamiskord (EÜT 71, 14.4.1967, lk 1303/67).